Συζήτηση:Μάχη της Μεσημβρίας

message: H μάχη αναφέρεται μόνο από δυο βυζαντινούς χρονογράφους και δεν είναι γενικά αποδεκτή η ύπαρξη της (ή η αποφασιστικότητα της) από όλους τους σύγχρονους ιστορικούς. Γιαυτό άλλωστε δεν έχει λήμμα στην αγγλική βικιπαίδεια ή σε άλλες γλώσσες. Οσο για το θανατο του Κρούμμου, οι περισσότεροι συγχρονοι ιστορικοί δέχονται ότι είχε παθολογικά αίτια. Επιπλέον η φερόμενη μάχη δεν έγινε το 813 αλλά το 814. Το λήμμα χρειάζεται καλύτερη πηγή και να αναφερθούν οι αμφισβητήσεις.--180.250.59.242 20:41, 5 Ιουνίου 2018 (UTC)
Μπορεί. Δεν το γνωρίζω. Πάντως ο Βασίλιεφ και η Νυσταζοπούλου-Πελεκίδου, στην Ιστορία του ελληνικού έθνους της Εκδοτικής Αθηνών, αναφέρουν κατάληψη της πόλης το 812 από τους Βούλγαρους και ανακατάληψή της από τους Βυζαντινούς το 813, χωρίς όμως λεπτομέρειες και χωρίς να προσδίδουν ιδιαίτερη σημασία στο θέμα. Ενδεχομένως να μην είναι εγκυκλοπαιδικό το θέμα, αναξάρτητα από την ακρίβεια. Για όσα αποδίδονται στον Παπαρρηγόπουλο, δε γνωρίζω την ακρίβειά των παραπομπών του λήμματος (που είναι και κάπως αόριστες μερικές), αλλά μπορώ να το κοιτάξω. ——Chalk19 (συζήτηση) 08:57, 6 Ιουνίου 2018 (UTC)
Chalk19 αυτά που λεει τώρα το λήμμα πράγματι αναφέρονται στον Παπαρρηγόπουλο. Όμως :
*Ο P. Sophoulis (2012) Byzantium and Bulgaria 775-831 Brill, p.263-264, 269-272 τοποθετεί την μάχη της Μεσημβρίας στα τέλη του 814, επί βασιλείας του Dičevg, διαδόχου του Κρούμμου. Για τον ίδιο τον Κρούμμο, λέει οτι πέθανο από εσωτερική αιμοραγία. Η μάχη δεν είχε στρατηγική σημασία για τους Βούλγαρους, είχε όμως αντίκτυπο στο ηθικό τους. Ο Σοφούλης αποδέχεται την πληροφορία ότι ο χάνος των Βουλγάρων Dičevg (όχι ο Κρούμμος) εκτελέστηκε από τους ευγενείς, λόγω της χειροτέρευσης της υγείας του η οποία κατέληξε σε τύφλωση.
*Ο Dennis P. Hupchick (2017) The Bulgarian-Byzantine Wars for Early Medieval Balkan Hegemony Springer, p.110-113 τοποθετεί την μάχη της Μεσημβρίας τον χειμώνα του 815-16 επί βασιλείας του Ομουρτάγ (δηλαδή μετά τον θάνατο του Κρούμμου τον οποίο αποδίδει κι αυτός σε εσωτερική αιμορραγία).
*Ο Treadgold στο A history of the Byzantine State and Society αναφέρει πως όσο ζούσε ο Κρούμμος, ο Λέων Ε δεν προσπάθησε να τον αντιμετωπίσει σε ανοιχτή σύγκρουση.
*Ο Θεόδωρος Κορρές στο Λέων Ε ο Αρμένιος και η εποχή του, Βάνιας 1996 σ.87-93, υποστηρίζει εν μέρει την εκδοχή του Παπαρρηγόπουλου (δηλαδή των Ζωναρά και Γενέσιου) ότι στη Μεσημβρία νικήθηκε ο Κρούμμος αλλά λέει ότι πέθανε από τα τραυματα του.
Από τα παραπάνω που επί τροχάδην μπόρεσα να βρω είναι προφανές πως αυτά που γράφει το λήμμα πρέπει να αναθεωρηθούν. Ένας από τους βασικούς λόγους είναι πως οι πιο σύγχρονοι και αξιόπιστοι συγγραφείς μετατοπίζουν τη μάχη επί της βασιλείας κάποιου διαδοχου του Κρούμμου. Πέρα από τη χρονολόγηση, αυτό από μόνο του αλλάζει όλη τη σημασία της μάχης.--103.90.200.49 19:10, 6 Ιουνίου 2018 (UTC)
thread_title: Ανακρίβειες

message: Οι πηγές του λήμματος είναι απόλυτα αληθινές. Πραγματικά σε βιβλίο με την Ιστορία του Ελληνικού Έθνους που είχε γράψει ο Παπαρρηγόπουλος η μάχη αναφέρεται. 
Η μόνη ανακρίβεια του λήμματος είναι στην ημερομηνία. Το διόρθωσα όμως. Αν θεωρήσουμε ότι η άποψη του Παπαρρηγόπουλου είναι σωστή, που είναι δηλαδή, ο Κρούμμος πέθανε από το τραύμα που δέχτηκε στη μάχη.--176.92.207.199 10:29, 6 Ιουνίου 2018 (UTC)
thread_title:  Μάχη της Μεσημβρίας